Diari Oficial de la Generalitat Valenciana


Sumari del DOGV 7447, del 21-01-2015 (2015/353)

RESOLUCIÓ de 30 de desembre de 2014, de la Direcció General de Transports i Logística, per la qual s'explica l'aplicació de les tarifes dels servicis interurbans de transport públic discrecional de viatgers en automòbils de turisme a la Comunitat Valenciana i per als municipis de menys de 20.000 habitants no inclosos en àrees de prestació conjunta.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7447

Data del DOGV
:   21-01-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/353


Data del document
:   30-12-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 30 de desembre de 2014, de la Direcció General de Transports i Logística, per la qual s'explica l'aplicació de les tarifes dels servicis interurbans de transport públic discrecional de viatgers en automòbils de turisme a la Comunitat Valenciana i per als municipis de menys de 20.000 habitants no inclosos en àrees de prestació conjunta. [2015/353]  
Els servicis interurbans de transport públic discrecional de viatgers en automòbils de turisme a la Comunitat Valenciana i dels municipis de menys de 20.000 habitants no inclosos en àrees de prestació conjunta es troben sotmesos al règim d'autorització administrativa, amb subjecció al règim disposat per l'Orde 24/2013, de 20 de desembre, de la Conselleria d'Infraestructures, Territori i Medi Ambient. Esta orde va establir el règim tarifari i les seues condicions d'aplicació per als servicis interurbans de transport públic discrecional de viatgers en automòbils de turisme a la Comunitat Valenciana i per als municipis de menys de 20.000 habitants no inclosos en àrees de prestació conjunta.  
  
Per mitjà de l'Orde 24/2013, de 20 de desembre, de la Conselleria d'Infraestructures, Territori i Medi Ambient, s'actualitzen les tarifes dels servicis interurbans de transport públic discrecional de viatgers en automòbils de turisme a la Comunitat Valenciana i s'establixen tarifes per als municipis de menys de 20.000 habitants no inclosos en àrees de prestació conjunta.  
Complit un any de vigència de l'orde, no hi ha justificació per a la modificació de les tarifes vigents per no haver-se produït un increment en l'índex de preus de consum, o en els costos directes o indirectes del taxi que justifiquen la seua modificació. No obstant això, cal aclarir alguns punts regulats en la dita orde que contribuïsquen al seu compliment estricte.  
Per tot això, i en aplicació de la disposició final primera de l'Orde 24/2013, de 20 de desembre, de la Conselleria d'Infraestructures, Territori i Medi Ambient, i del Decret 85/2013, de 28 de juny, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, resolc:  
  
  
Primer  
D'acord amb el que disposa l'Orde 24/2013 esmentada, l'aplicació de les tarifes interurbanes es farà coincidir amb l'eixida de les àrees de prestació conjunta de la Comunitat Valenciana, o dels àmbits funcionals de menys de 20.000 habitants no inclosos en àrees de prestació conjunta, i s'haurà de procedir al canvi de tarifa en el taxímetre en el moment precís en què s'abandone l'àrea o l'àmbit funcional, respectivament.  
  
  
Segon  
Podran dirigir-se peticions a la Direcció General de Transports i Logística per part d'entitats de la Comunitat Valenciana amb personalitat jurídica pròpia, vinculades al taxi, amb propostes concretes en relació amb ofertes de servicis per a esdeveniments o circumstàncies determinades. Estes propostes seran sotmeses a estudi i informe del Consell del Taxi de la Comunitat Valenciana, que definirà, en cas de considerar procedent la proposta, la tramitació necessària i les condicions d'aplicació.  
Contra la present resolució, que no esgota la via administrativa, es podrà interposar un recurs d'alçada davant del secretari autonòmic d'Infraestructures en el termini d'un mes, a comptar de l'endemà de la seua publicació en el Diari Oficial de la Comunitat Valenciana, d'acord amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/999, de 13 de gener, sense perjuí que s'utilitze qualsevol altra via que es considere oportuna.  
  
València, 30 de desembre de 2014.- El director general de Transports i Logística: Carlos J. Eleno Carretero.